Sunbilla

Sunbilla ([s̺unβiʎa]; Sunbil [s̺unβil] Malerrekako hizkeraz) Nafarroa Garaiko iparraldeko udalerri bat da, Malerrekako ibarrekoa, Baztan Bidasoa eskualdekoa. Iruñeko merindadekoa.  biztanle zituen . urtean. Nafarroa Garaiko hiriburu Iruñetik 56 kilometro iparraldera dago. Nekazaritzan eta zerbitzuetan dago oinarrituta ekonomia, baina azken urteetan bultzada nabarmena izan du turismoak.

 Geografia 
 Inguru naturala eta kokapena 
Sunbilla Nafarroa Garaiko ipar-mendebaldean dago. Bi auzoz osatua dago, bakoitza Bidasoa ibaiaren alde batean. Bi auzoak antzinako harrizko zubi zaharrak batzen ditu 1562az geroztik. Zubi modernoa ondoren eraiki zen. Herriko kale handiena eta udalerria egituratzen duena Kale Nagusia da.

Sunbillak Igantzi eta Etxalar ditu mugakide iparraldean, Arantza mendebaldean, Bertizarana ekialdean, eta Doneztebe hegoaldean.

Mendaur mendi ospetsua hurbil dago, hegoaldera (1.131 m).Sunbilla-Mendaur-Sunbilla ibilaldiaMendaur mendia euskal-herria.org mendi-atarian
Bisusta ur-jauzia herriko iparraldean dago. Mendaurko mendilerroko Urkidi (624 m) eta Abelu-Apausa (682 m) mendietako urak jasotzen dituen Burdinzelaieta errekan dago, azken zatian. Erreka Bidasoara heldu baino 30 metro lehenago 10-20 metroko jauzia egiten du urak antzinako trenaren ibilbidearen azpitik pasa baino lehenago.[1][2]
 Ingurune naturala eta klima 
Sunbillak klima atlantiko epela du, prezipitazioak ugariak dira urte osoan, eta Nafarroa Garaiko erdialdeko eta hegoaldeko udalerrietan ez bezala, udak ez dira batere lehorrak. Urtean batez beste prezipitazioak 1.800 eta 2.000 mm bitarte izaten dira, tenperatura 14 °C, eta egun euritsuak 180.

Landaredian intxaurrondoak eta haritzak dira nagusi; udalerriaren altuera dela eta, pagoak nahiko urriak dira. Horrez gain, XIX. mendean birlandatzen hasitako hainbat konifera ere badira, hala nola intsinis pinua eta japoniar laritza.

 Estazio meteorologikoa 
Sunbillan, itsas mailatik 117 metro gorago, Nafarroako Foru Erkidegoko Gobernuak 1979an jarritako estazio meteorologikoa dago.Nafarroako Meteorologi Agentziaren webgunea.

 Demografia 

2008ko erroldan jasota dagoenez, Espainiaz kanpoko lau etorkin bizi ziren herrian, biztanleen % 0,60 (Nafarroako Foru Erkidegoko batezbestekoaren azpitik). XX. mendearen erdialdean egon zen migrazio-prozesua nabarmentzekoa da; herritar askok alde egin zuten Frantzia eta Estatu Batuetara, batez ere. 1950ean sunbildarrak 1.090 ziren, 30 urte geroago 721 bakarrik, heren bat gutxiago. Hori dela eta, udaletxeko horma batean zubi zaharraren aldekoan, bertso hau irakur daiteke:

 Politika 
 Udal hauteskundeak 
2007an Sunbillako alkate kargurako Eusko Alkartasuneko José Francisco Errandonea Zubieta aukeratu zuten. Udaletxeko zazpi zinegotzietatik sei lortu zituen bere talde politikoak, gehiengo osoa udalean. Boto baliogabeak 85 izan ziren (emandako guztien % 17,60) eta boto zuriak zazpi (% 1,76). Abstentzioa % 27,37 izan zen.

+Sunbillako Udala (2007) Alderdia  Botoak  Zinegotziak Eusko Alkartasuna (EA)  298  6 Sunbildarrak  93  1

300px|thumb|Sunbillako etxeen itxura tipikoa.

2011ko udal hauteskundeetan zazpi zinegotziak lortu zituen zerrenda bakarra aurkeztu zen, Bildukoa.Emaitzak Berria egunkarian. Amets Inda aukeratu zuten alkate, eta Errandonea alkate ohia zinegotzi.Sunbilla, Nafarroako Udal eta Kontzejuen Federazioaren webgunean.

 Udaletxea 
300px|thumb|Sunbillako udaletxea.
Udaletxea XIX. mendearen erdian eraiki zen eta inguruko eraikuntzen estilo bera dauka. Udal bulegoez gain, udaletxean, ostatua, taberna eta helduen irakaskuntza klaseak daude. Udala alkateak eta sei zinegotzik osatzen dute.

 HELBIDEA: Kale Nagusia 1-2

 Alkateak 
 2007-2011  José Francisco Errandonea Zubieta  EA 2011-2015  Amets Inda Gorriaran  Bildu

 Azpiegiturak 
Iruñetik Irunera doan N-121-A errepide nazionalean dago Sunbilla, 56. kilometroan. Garai batean errepide nazionala herriko Kale Nagusitik pasatzen zen, baina tunela eta herriko saihesbidea eraiki eta gero herria errepide nazionaletik kanpo geratu zen.

 Garraioak 
La Burundesa autobus konpainiaren Donostia eta Iruñea bitarteko lineak geltokia dauka herrian. Maiztasunak aldakorrak dira, baina gutxienez bi zerbitzu izaten dira norabide bakoitzean egunero. Lineak honako ibilbidea egiten du:

 Donostia - Irun - Lesaka - Etxalar - Igantzi - Sunbilla - Doneztebe - Narbarte - Belate - Almandoz - Olague - Ostitz - Sorauren eta Iruñea

 Tren Txikitoa 
eskuinera|300px|Sunbillako Tren Txikitoa
Bidasoako trenbidea, Tren Txikitoa izenez ezagunagoa, 1889. urtean sortu zuen Ingalaterrako Bidasoa Railway and Mines enpresak. Trenbidea Irun eta Endarlatsa lotzeko sortu zen. Trena bide estukoa zen, eta lurrunaren bitartez mugitzen zen. Hasiera batean minerala garraiatzen zuen Endarlatsako meategietatik Irunera. Baina gerora, Irun-Elizondo ibilbidea egiten hasi zen, bidaiariak eramaten.

Gaur egun, antzinako burdinbidetik Bidasoko bide berdea dago, eta Irungo Behobia auzotik Legasaraino joan daiteke (51 km). Bidea Sunbillatik pasatzen da, eta oinez edo bizikletaz egiteko aproposa da.Tren Txikitoa, Sunbite turismo elkartearen webgunean.

 Kultura 
 Jaiak 
Sunbillako jaiak abuztuaren 11n ospatzen dira, San Tiburtzioetan.

 Euskara 
Sunbillan Malerrekako hizkera egiten da, ipar sartaldeko nafarrera.

 Zerbitzuak 
Sunbilla "Malerrekako Zerbitzuen Mankomunitateko" kidea da.

 Ondasun nabarmenak 
300px|thumb|San Joan Batailatzailearen elizaren ikuspegia.
 San Joan Bataiatzailearen eta San Tiburtzioren eliza, gurutze latindarraren oinarridun harrizko eraikina da.
 XVII. mendea aurretik armarria duten etxeak:
 Udaletxea, XIX. mendean eraiki zen.
 Subizarreko jauregia.
 Meharbaita etxea.
 Eskribaita etxea.
 Ambrosabaita etxea.
 Arriskoenea etxea.
 Garaikoetxea (indianobaita).
 Garbitoki zaharra.
 Paulabaita
 Arria.
 Auloa.

300px|thumb|Latasa eskultura.
 Sunbildar ospetsuak 
 Juan Kruz Petriarena (XIX. mendekoa), Xenpelar bertsolariaren aitona (Juan Frantzisko Petriarena Rekondo zen Xenpelarren izena).
 Ximun Ibarra, Zubikoa (1905-1979), bertsolaria.
 Juan Felix Iriarte, Berjinanto (1912-1987), bertsolaria.

 Ramon Latasa (1930-1991), aizkolaria. 1959an apustu mitiko bat irabazi zuen Luxia azkoitiarren aurka. Urte berean Lekeition beste balentria handi bat egin zuen: 5 metro eta 15 zentimetroko zirkunferentzia zuen eukalipto enborra 3 ordu eta 17 segundotan ebaki zuen. 1966ko Espainiako binakako txapelduna izan zen Arria II.arekin. 1967an Espainiako banakakoa irabazi zuen, 1968an Espainiako zutikako txapelketa eta 1974an Espainiako binakakoa Usategietarekin.Antton Espelosin (2009): Aizkora apustuak eta txapelketak.
 Patxi Petrirena (1963-), itzultzaile eta zuzentzailea.
Unai Bertiz harrijasotzaile gaztea Nafarroako txapelduna izan zen: 2008, 2009, 2010, eta 2011n. Jasotako pisu totalaren errekorra du 6562.5 kilorekin (2011).
Shu Otero (1995) idazle, ilustratzaile eta komikigilea.
Ane Petrirena 200 metro leunetan Nafarroako txapelduna eta Espainiako txapeldun ordea izan da. 2017an 23 urte azpikoetan Europa mailako txapelduna izan zen 4x100 proban.
Iker Mariezkurrena arraunlaria, Kontxako banderaren bi edizio irabaziak.

 Argazki galeria 

 Erreferentziak 

 Ikus, gainera 

 Bidasoan gora liburua

 Kanpo estekak 

 Sunbite (Sunbilla Indartuz Turismo Elkartea)
 Ttipi-ttapa, eskualdeko euskal hedabidea.
 Sunbillako argazkiak lasonet.com webgunean.
  Sunbillari buruzko informazioa, Nafarroako Foru Erkidegoko Gobernuaren webgunean.
 Herria, N-121A errepidetik ikusia, Google Street View zerbitzuan.

Kategoria:Sunbilla